
Genesis 



Tej tbant tcyakil tu'n Dios 



1 T-xe tnejel cub tbincha'n Dios cya'j tuc'ix 

tx'otx'. 2 Aju tx'otx* minti* t-txolil ex minti* 
at twitz; tcyakil ic tten ic tza'n mar ma' t-xe* ex 
puro klolj tibaj tcyakil ex ju T-xeu Dios in yucch 
tibaj a*. 3 Ex tma Dios: 

— E tbant spic*un. 

Ex banttzun ju spic'un. 4 Ex o til Dios ba'n ju 
spic*un, ex el tpa'n Dios ju spic'un ti'j ju klolj, 
5 ex oc tk'o'n Dios tbi ju spic'un k'ijl, atzun ju 
klolj oc tk'o'n tbi konic'an. Ex atzun tnejel k'ij jlu'. 

6 Entons xi tma'n Dios: 

— E tbant jun pabl tib cyxol ke a', tu'n tel 
cypa'n cyib ke a' cyi'j mastl a'. 

Ex ictzun tten o bant. 7 Tbinchatzun Dios ju 
pabl tib eye a': txkan a' cyaj tjak' ju pabl tib, ex 
txkan a' cyaj tibaj ju pabl tib, 8 ex oc tk'o'n Dios 
tbi ju pabl tib twitz cya'j. Ex atzun tcabin k'ij jlu'. 

9 Ex tma Dios: 

— E tcub tchmon tib tcyakil a' at tjak' twitz 
cya'j tu'n tcub ten tuj junx lugar, tu'n tcyaj k'an- 
cha'l ju tzkij. 

Ex ictzun tten o bant. 10 Atzun ju tzkij oc 
tk'o'n Dios tbi tx'otx', ex atzun ju a' otok cub 
tchmon tib oc tk'o'n tbi mar. Tej tlonte Dios ba'n 
e'la jlu' , 11 tma: 

— E ttzaj pok'l cha'x c'ul twitz tx'otx', ex 
tuc'ix tcyakil awal in tk'o'n tiyjil, ex tuc'ix ke tze' 
in cyk'o'n cywitz ex at tiyjil tuj. 

Ex ictzun tten o bant. 12 Ex jautzun p^k'l 
cha'x c'ul twitz tx'otx', ex tuc'ix tcyakil awal in 
tk'o'n tiyjil, ex tuc'ix ke tze' in cyk'o'n cywitz ex 
at tiyjil tuj, teylex te junjun tiyjil. Ex o til Dios 
ba'n e'la jlu'. 13 Ex atzun toxin k'ij jlu*. 

14 Entons tma Dios: 

— E tbant ke spic*un twitz cya'j tu*n tel tpa'n 
tib k'ijl ti'j konic'an, ex tu*n cyajben te jun techal 
ja ntzaj ke' ex ja nwe* junjun tk'ijlalil, ex tu'n 
cyoc te jun techal tTj junjun k*ij ex junjun abk'i, 
15 ex tu'n cyoc te spic'un twitz cya'j, tu'ntzun 
cyajben te spic'un twitz tx'otx\ 

Ex ictzun tten o bant. 16 Ex tbinchatzun Dios 
cabe nmak spic'un: k*ij ex xjau, aju spic'un matij 
tu'n t-$pic'ban te k*ijl, atzun ju spic'un ch'in, tu'n 
t-spic'ban te konic'an. Ax icx cub tbincha'n ke 
che'w. 17 Tcyakil ke spic'un lu oc tk'o'n Dios twitz 
cya'j tu*n cyk'onte spic'un twitz tx'otx' 18 k'ijl ex 
konic'an, ex tu'n tel tpa'n tib ju spic'un ti'j ju 
klolj, ex ba'n e'la tuj twitz Dios. 19 Atzun tcyajin 
k'i] jlu'. 

20 Ex tmatltzun Dios: 

— ^^E cypok'l ke txcup nim cyajlal tuj a', ex e 
cypok'l ke ch'it ex ka chyu'j twitz tx'otx' tu'n 
cylipan twitz cya'j. 

Ex ictzun tten o bant. 21 Ex cub tbincha'n Dios 
ke nmak txcup tuj mar, ex tcyakil txcup ate' tuj 
mar,akeju ax e pok'l tuj mar teylex te junjun tiyjil, 
ex icx ke ch'it in che lipan twitz cya'j teylex te 
junjun tiyjil. Ex ba'n e'la tuj twitz Dios, 22 ex e 
cubtzun tcy'iwla'n Dios, ex tma: 

— Che tentzune tu'n cypok'li mas, tu'ntzun 
tchmet mas cybaje tu'ntzun tnoj tuj mar cyu'ne; ex 
icx ke ch'it chmet-x cybaje twitz tx'otx'. 

23 Atzun tjue'yin k'ij jlu'. 

24 Ex tmatltzun Dios: 

— E cypok'l twitz tx'otx' ke txcup teylex te 
junjun tiyjil: ke alomaj ex ke txcup in xi cyjaku'n 
cyc'u'j twitz tx'otx', ex ke mastl txcup ate' twitz 
tx'otx' teylex te junjun tiyjil. 

Ex ictzun tten o bant. 25 Cubtzun tbincha'n Dios 
ke txcup twitz tx'otx' teylex te junjun tiyjil, ex ke 

alomaj teylex te junjun tiyjil, ex ke txcup in xi 
cyjaku'n cyc'u'j twitz tx'otx' teylex te junjun tiyjil, 
ex ba'n e'la jlu' tuj twitz Dios. 26 Tmatltzun Dios: 

— Kbinchancu' ju xjal icx tz^'nx ke kilbilal, ex 
ic tza'n ke ko que'yin, tu'n tten tcaubil cyibaj ke 
cyix tuj mar, ex cyibaj ke ch'it te twitz cya'j, ex 
cyibaj ke alomaj, ex cyibaj ke mastl txcup twitz 
tx'otx', ex cyibaj ke txcup in xi cyjaku'n cyc'u'j 

twitz tx'otx' • 

27 Banttzun xjal tu'n Dios tza'nx tilbilal, 
ic tza'nx tilbilal Dios o bant tu'n; 
xinak ex xu'j cub tbincha'n. 

28 E cubtzun tcy'iwla'n ex tma eye: 

Che c'ualine, tu'ntzun tchmet nimxix cybaje; 
nojx twitz tx'otx' cyu'ne ex che cawine tibaj 

tx'otx'; 
ex cbel ten cycaubile cyibaj cyix tuj mar, 
ex cyibaj ke ch'it in che lipan twitz cya'j, 
ex cyibaj tcyakil ke txcup ate' twitz tx'otx'. 

29 Tmatltzun Dios eye: 

— Te cyeye ma txi nk'o'ne tcyakil awal in tk'o'n 
tiyjil, aju tcub tuj tcyakil twitz tx'otx', ex tcyakil 
tze' k'i'n twitz tu'n ex in tk'o'n tiyjil. Atzun cxel 
cynic' be 'ne. 30 Atzun eye tcyakil txcup ate' twitz 
tx'otx', cyuc'ix ke ch'it in che lipan twitz cya'j, ex 
cyuc'ix keju in xi' cyjaku'n cyc'u'j twitz tx'otx', 
tcyakil cha'x c'ul c'oquel te cywa. 

Ex ictzun tten o bant. 31 Ex o til Dios tcyakil 
ju otok bant tu'n ba'nxix e'la tuj twitz. Atzun 

tkakin k'ij jlu'. 



21 Ictzun tten baj bant cya'j tue'ix tx'otx', ex 
tuc'ix tcyakil ju at twitz cya'j ex twitz tx'otx'. 
2 Tujtzun ju twukin k'ij ojlantzun Dios, tbantlenxi 
tcyakil ak'untl tu'n. 3 Ex cubtzun tcy'iwla'n Dios ju 
twukin k'ij, ex oc tk'o'n tbi nim toelen, tu'nju atzun 
k'ij ojlan tibaj tcyakil ju ak'untl otok bant tu'n. 

Ju xjal tocxsa'n t-xol awal tuj Eden 

4 Ictzun tten ju tx'olbablte ti'j eya'j tuc'ix 
tx'otx* tej cybant tu'n Kman Dios. 

Ju k'ij tej tcub tbincha'n Dios cya'j tuc'ix 
tx'otx', 5 minti'tok jun awal twitz tx'otx', ex na'nx- 
tok ttzaj pok'l cha'x c'^ul, tu'nju na'nxtok ttzaj 
tk'o'n Kman Dios jbal twitz tx'otx', ex mi a'ltok jun 
xinak tu'n toe ten ak'unal twitz tx'otx'. 6 Masque 
minti' jbal, pero ax in jatz let jun twi' a' tuj 
tx'otx', ex atzun jlu' in a'lin twitz tx'otx'. 7 Jau- 
tzun tbincha'n Kman Dios ju xjal ti'j tkukil tx'otx', 
ex OCX t-xupin Dios t-xeu tuj ttxa'n te k'olte tchwink- 
lal. Ictzun tten oc xjal te itz*. 

8 Ex cubtzun tk'o'n Kman Dios jun awal tuj 
lugar Eden tbi, tuj tjawitz k'ij, atzun cub tk*o*n aju 
xjal otok cub tbincha'n. 9 Jautzun tch'isun Kman Dios 
twitz tx'otx* tcyakil tiyjil tze* tbanilxix at twitz ex 
ba*n tlo'njtz twitz. Tuj tmij awal cub tk*o'n ju tze* 
te chwinklal, ex tuc'ix ju tze' tu'n tel nic'baj ti'j ju 
ba'n ex ju mya ba'n. 

10 Tuj Eden nne'tz jun ni*ma in a'lin t-xol 
awal, tujtzun lugar ,lu nne'l tpa'n tib nno'c te cyaje 
ni'ma. 11 Ju tnejel ni'ma atzun tbi, Pison; atzunju 
nbaj t-sutin ju tx'otx* Havila tbi, ja turn at k'an 
puak. 12 Ju k'an puak a:t tuj ju lugar lu puro 
tbanilxix, ax icx atzun in cnet ju tk'olil tze* mejor 
tc'oc'jal, ex tuc'ix jun abj tbanilxix onise tbi. 13 Ju 
tcabin ni'ma atzun tbi, Gihon; atzunju nbaj t-sutin ju 
tx'otx' Cus tbi. U Ju toxin ni'ma atzun tbi, Tigris; 
atzun nna'j tuj tjawitz k'ij ttziyile tx'otx' Asiria, ex 
aju tcyajin ni'ma atzun ju Eufrates tbi. 

15 Tzajtzun ti'n Kman Dios ju xjal, ex cub 
tk'o'n t-xol awal tuj Eden tu'n toe ten ak'unal twitz 
tx'otx' ex tu'n toe tc'ujla'n ju tx'otx'. 16 Xitzun 
tk'o'n Dios jun mandamient te: 

— Tcyakil twitz tze' ba'n t-xi tlo'na, 17 atzunju 
twitz ju tze* tu'n tel nic'baj ti'j ju mya ba'n ex ju 
ba'n, mi'n txi tlo'na; katzun ma txi tlo'na, ax toe oc 
cymele. 

18 Cub t-ximan Kman Dios ex tma: Mya ba'n 
tu'n tten ju xinak tjunal. Oc cbel nbincha'ne jun 
tuc'il te onil te. 19 Cubtzun tbincha'n Dios tcyakil 
txcup ti'j tkukil tx'otx' ex tcyakil ch'it ex ka chyu'j 
te twitz cya'j, ex e'xtzun ti'n twitz ju xinak tu'ntzun 
toe tk'o'n teyle junjun cybi; ex ju cybi o tz'oe tk'o'n 
Adan axtzun o cyaj ten. 20 Ex octzun tk'o'n Adan 
cybi ke alomaj, ex ke ch'it te twitz cya'j ex cybi ke 
mastl txcup te tjak' c'ul, pero cyxol tcyakil ke txcup 
lu minti'x cnet jun tuc'il Adan te onil te. 21 Tzajtzun 
ti'n Kman Dios nim watl tuj twitz Adan, ex tej matok 
in tan, jatz ti'n Dios jun t-xu'e, ex cyaj tmojba'n 
Dios ja tum otok jatz ti'n ju t-xu'e. 22 Ti'jtzun 
t-xu'c Adan jatz ti'n Kman Dios, cub tbincha'n jun 
xu'j, tzajtzun ti'n Dios twitz xinak. 23 Tej ttil xinak 
ju xu'j, tma: 

— Ja'lotzun a jlu' wexe nbakil ex wexe nchibjal. 
Ate jlu' oc c'oquel tbi xu'j, tu'nju ti'jx xinak ma 
tz'el k'i'n. 

24 Tu'ntzun jlu*, cyjel tk'o'n xinak ju tman ex 
ttxu' tu'n toe moje* tuc'il t-xu'jil, ju cabe xjal lu 
Che oquel te junx xjal. 

25 Cyca'bil ke xjal lu minti* cyxbalun tocsa'n, 
ex minti' in tzaj cych'ixwi. 

Ke nej xjal minti xi cyniman tyol Dios 

31 Pero atzunte lobaj jauni twitz cywitz cycyakil 
txcup ate* tuj c'ul, akeju o bant tu'n Kman 
Dios. Xitzun tma*n lobaj te xu'j: 

— ^Maj o tzaj tma'n Dios cyeye tu'n min t-xi 
cylo'ne twitz tcyakil tze' awa*n cyxol tkan awal lu? 

2 Xitzun ttzak'we'n xu'j te lobaj: 

— Ba'n tu*n t-xi klo'ne cywitz ke tze' awa'n tuj 
lugar lu, 3 pero atzun twitz ju tze' tcub tuj tmij 
tkan awal: Mi'n txi cylo'ne, chi Dios, ex mi'n tz'oc 
cymaco'ne, tu'ntzun mi cycyime ch. 

4 Xitzun tma'n lobaj te xu'j: 

— Mlay che cyime. 5 Porque tzki'n tu'n Dios, 
alcye k'ij ma txi cylo'ne twitz ju tze' lu, cjaketel 
cynable tu'n tel cynic'e ti'j ju ba'n ex ti'j ju mya 
ba'n, ex che oquele ic tz'an te Dios. 

6 Eltzun tnic' ju xu'j ti'j ju twitz tze', ba'ntok 
tlo'njtz twitz ex mejortok que'yin ex at tajben tu'n 
toe tnabl. Eltzun ti'n jun twitz tze' ex xi tlo'n, ax 
icx xi tk'o'n te tchmil, ex xi tlo'n tchmil. 7 Tejtzun 
tbaj ju lo'j cyu'n, jakettzun cynabl ex el cynic' cyi'j 
ka minti' cyxbalun toe. Bajtzun cyslapun t-xak higo 
te cylanter. 

8 Tejtzun tbinte xinak tuc'ix t-xu'jil tk'ajk'ajel 
twi' Kman Dios in bettok t-xol tkan awal otok chewix 
k'ij te kale, xitzun eyewan eyib twitz Kman Dios t-xol 
tkan awal. 9 Atzunte Kman Dios oc ten txocol te ju 
xinak, ex tma: 

— ^Ja tum ta'ya? 

10 Xitzun ttzak'we'n ju xinak: 

— Ma nbiye tk'ajk'ajel twi'ya t-xol tkan awal ex 
ma tzaj nxobile, porque minti' nxbalune toe, cyja'tzun 
ma txi wewan wibe twitza. 

11 Xitzun tma'n Dios te: 

— ^ Alcye ma k'mante teya ka minti' t-xbalune 
toe? ^Kape ma txi tlo'na twitz ju tze' aju o txi 
nma'ne teya tu'n mi txi tlo'na? 

12 Atzunte xinak xi ttzak'we'n: 

— Aju xu*j tzaj tk'o'na te wuc'ile atzunju saj 
k'onte twitz tze' weye, ex ma txi nlo'ne. 

13 Xitzun tma'n Kman Dios te xu*j: 
— ^Tiku'n ma tbinchaye icju? 
Xitzun tma'n ju xu*j: 

— Aju lobaj ma sbunte weye, ex ma txi nlo'ne. 

14 Xitzun tma'n Kman Dios te lobaj: 

— Tu'nju ma tbinchaye jlu, o'cx teya cbel tcasti- 
goya cyxol tcyakil alomaj ex cyxol tcyakil txcup ate' 
tuj c*ul. Octzun tbete cxel tjaku'n tc*u*ja twitz 
tx'otx', ex kuk cxel tlo*na tuj tcyakil k*ij oc ttena 
twitz tx'otx'. 15 Cbel nk'o'ne k*oj cyxole, ay a tuc'il 
ju xu*j, ex cyxol ke tiyjila tuc*il ke tiyjil xu'j. Aju 
tiyjil xu'j cbel pa*n twi'ya tu'n, atzun teya c'oquel 
ttx*a*na t-xe* tkan. 

16 Ex xi tma'n Dios te xu'j: 

— Oc cyul itz*j ke tala tuc'il nim ta*w, tuj 
c'ixc'oj tzul itz'j ke tala. Ex aju tajbila tu'n tcub 
tmojban tiba tuc'il tchmila, ex atzun tchmila ccawil 
ti'ja. 

17 Ax icx tma Dios te Adan: 

— Tu'nju ma txi tnimana tyol t-xu'jila, ex ma 
txi tlo'na twitz ju tze* aju xi nma'ne teya: Mi'n txi 
tlo'na twitz nchitzune, ja'lotzun cbel t-sentens tx*otx' 
tu'n tlaja; tuc'il sictle'n cnetel twaya twitz tx'otx' 
tuj tcyakil k'ij oc ttena twitz. 18 Ate tx'otx' tzul 
tpok'sa'n ch'i'x c'ul tuj tcuenta, tuc'ix mastl c'ul in 
xc'ost awal tu'n, ex aju itzaj at tuj cojbil atzun 
tchi'ya, 19 C'elel a' ti'j twi'ya tu'n tenet twaya, 
maxi cwe'bil ocxi tpona juntl maj tuj tx'otx*, porque 
atzun el itz'ja ti'j tx'otx', porque tkukil tx'otx'a ex 
ax tkukil tx'otx' c'oquela oc tcyima. 

20 Ex oc tk'o'n Adan tbi t-xu'jil Eva, porque 
atzun cytxu' cycyakil xjal. 21 Cub tbincha'n Kman 
Dios t-xbalun Adan tuc'ix t-xbalun t-xu'jil, ttz'umal 
alomaj cyxbalun oc tk'o'n Dios. 22 Ex o tma Kman 
Dios: 

— Lu ma tz'oc xjal ic tza'n jun ke, ma tz'el 
tnic ' ti'j ju ba'n ex ti'j ju mya ba'n. Ja'lotzun mya 
yajcu jacu txi tnukpi'n tk'ab ti'j ju tze' te chwink- 
lal, ex tu'n t-xi tlo'n aju twitz, ex tu'n tank 'in te 
jumajx. 

23 Cyja'tzun etz tlajo'n Kman Dios xjal tuj tkan 
awal Eden tbi, tu'n tbaj tak'una'n ju tx'otx* ja turn 
el itz'j. 24 E etztzun ti'n. Ex tuj ju lugar ttxlaj 

tkan 
an 



an awal te tjawitz k'ij cub tk*o'n Dios jun txcaj 
jel, querubin cybi, ex tuc'ix jun spad in c'ant, ex 

in yucch tuj tcyakil pac', tu'ntzun mi cyocx xjal ti'i 
ju tze' te chwinklal. 

